Document ID: 32004D0620

KOMISSION PÄÄTÖS,
tehty 26 päivänä heinäkuuta 2004,
neuvoston päätöksen 79/542/ETY liitteen I ja II muuttamisesta teurastettavaksi tarkoitettujen nautaeläinten tuontia sekä nautaeläinten, lampaiden ja vuohien tuoreen lihan tuontia koskevien todistusmallien osalta
(tiedoksiannettu numerolla K(2004) 2838)
(ETA:n kannalta merkityksellinen teksti)
(2004/620/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1) ja erityisesti sen 11 artiklan 2 kohdan,
ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (2) ja erityisesti sen 9 artiklan 4 kohdan,
sekä katsoo seuraavaa:
(1)
Luettelosta kolmansista maista tai niiden osista sekä eläinten terveyttä ja kansanterveyttä sekä eläinlääkärintodistuksia koskevista vaatimuksista tiettyjen elävien eläinten ja tuoreen lihan tuonnissa yhteisöön 21 päivänä joulukuuta 1976 tehdyssä neuvoston päätöksessä 79/542/ETY (3) säädetään, että kyseisten tuotavien eläinten ja lihan on täytettävä kyseisen päätöksen mukaisesti laadituissa vastaavissa mallitodistuksissa vahvistetut vaatimukset.
(2)
Selkeyden ja avoimuuden vuoksi on syytä muuttaa tiettyjä viittauksia ja vakuutuksia joissakin eläinlääkärintodistusten malleissa, jotka sisältyvät päätöksen 79/542/ETY liitteessä I olevaan 2 osaan ja liitteessä II olevaan 2 osaan. Samasta syystä olisi poistettava liitteessä II olevasta 1 osasta kahden Argentiinan maakunnan nimet ja muutettava Uruguayta koskevaa lisätaetta.
(3)
Päätöksen 79/542/ETY liitteet I ja II olisi sen vuoksi muutettava vastaavasti.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan neuvoston päätös 79/542/ETY seuraavasti:
1)
Korvataan liitteessä I olevassa 2 osassa oleva malli ”BOV-Y” tämän päätöksen liitteen I tekstillä.
2)
Poistetaan liitteessä II olevassa 1 osassa sarakkeessa ”alueen kuvaus””aluekoodia” AR-1 vastaavasta kohdasta sanat ”La Pampa” ja ”Santiago del Estero” sekä korvataan sarakkeessa ”SG””aluekoodin” UY-0 riviä ”OVI” vastaavassa kohdassa merkintä ”B” merkinnällä ”A”.
3)
Korvataan liitteessä II olevassa 2 osassa mallit ”BOV” ja ”OVI” tämän päätöksen liitteen II tekstillä sekä mallien ”POR”, ”EQU”, ”RUF”, ”RUW”, ”SUF”, ”SUW” ja ”EQW” laatikon 5 ”Lihan suunniteltu määräpaikka” kohta 5.2 seuraavasti:
2 artikla
Tätä päätöstä sovelletaan 17 päivästä syyskuuta 2004.
3 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä heinäkuuta 2004.

Labels: 3
17
6